
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 101
                                                              din 27 iunie 2017
                                 privind modificarea Statului de Funcţii al Municipiului Sighişoara

   
Consiliul Local al Municipiului Sighişoara, întrunit în şedinţă ordinară,     
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15.712/VI/1/13.06.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere concursul de promovare în gradul profesional imediat superior celui deţinut, organizat de Municipiul Sighișoara în data de 12.06.2017, în conformitate cu prevederile H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare;
Urmare a depunerii la Compartimentul Resurse Umane a Raportului de evaluare a perioadei de stagiu a funcționarului public debutant, prin care se propune numirea în funcția publică definitivă de polițist local asistent a domnului Șoneriu Ciprian și a referatului îndrumătorului pentru evaluarea activițății funcționarului public debutant, prin care se recomandă încetarea perioadei de stagiu și numirea sa ca funcționar public definitiv;
Având în vedere necesitatea îndeplinirii prevederilor art. 61 alin (1) din Legea nr.188/1999 privind Statutul funcționarilor publici, republicată, cu completările şi modificările ulterioare, prin care  se stipulează că : “La terminarea perioadei de stagiu, pe baza rezultatului evaluării realizate, funcționarul public debutant va fi numit funcționar public de execuție definitiv în clasa corespunzătoare studiilor absolvite, în gradul profesional asistent“;
Văzând necesitatea ocupării de urgență a funcției publice de execuție vacantă din cadrul Compartimentului Protecție civilă, Protecția muncii și posibilitatea urgentării acestei nevoi prin transformarea funcției publice de execuție;

Urmare a depunerii la Compartimentul Resurse Umane de către doamna Jăcan Carmen, încadrată ca asistent medical generalist debutant, la Serviciul Public Asistență Socială – Compartimentul Asistență Medicală Comunitară din cadrul Municipiului Sighișoara, a Certificatului de grad principal nr. 2287/06.03.2017, eliberat de Ordinul Asistenților Medicali Generaliști, Moașelor și Asistenților Medicali din Romania precum și a cererii acesteia, înregistrată la Municipiul Sighișoara cu nr. 13713/18.05.2017, prin care solicită încadrarea în gradul principal obținut;

Ținând cont de prevederile art. 107, alin. (2) lit. „a” și „b” din Legea nr. 188/1999 privind Statutul funcționarilor publici, republicată, cu completările şi modificările ulterioare și de prevederile H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare;
Ținând cont de prevederile art. 122 alin. (1) din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, care prevede că: „pentru promovarea în grad profesional şi promovarea în clasă nu este necesară existenţa unei funcţii publice vacante”;

Având în vedere prevederile art. 101, alin (1) din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, care prevede că: „pentru funcţionarii publici debutanţi care au obţinut la evaluarea activităţii calificativul "corespunzător" vor fi numiţi, prin transformarea postului, funcţionari publici definitivi într-o funcţie publică de execuţie din clasa corespunzătoare studiilor absolvite, în gradul profesional "asistent";

Ținând cont de prevederile art. 41 alin. (1) și alin (2) din Regulamentul - cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin H.G. nr. 286/2011, care prevede că: „promovarea persoanelor încadrate cu contract individual de muncă în grade sau trepte profesionale se face, de regulă, pe un post vacant sau temporar vacant, iar în situația în care nu există un asemenea post se face prin transformarea postului din statul de funcții în care acestea sunt încadrate într-un nivel imediat superior”;

Luând în considerare prevederile art. 26 din Legea-cadru nr. 284/2010 privind salarizarea unitară a personalului plătit din fonduri publice, cu modificările și completările ulterioare;

Ținând cont de prevederile O.U.G. nr. 20/2016 pentru modificarea și completarea O.U.G. nr. 57/2015 privind salarizarea personalului plătit din fonduri publice în anul 2016, prorogarea unor termene, precum și unele măsuri fiscal-bugetare și pentru modificarea și completarea unor acte normative, cu modificările și completările ulterioare;
Având în vedere prevederile O.U.G. nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, cu modificările și completările ulterioare;
Ținând cont de prevederile Ordonanței de urgență nr. 2/2017 privind unele măsuri fiscal-bugetare precum și modificarea şi completarea unor acte normative;



Având în vedere Raportul de specialitate al Compartimentului Resurse umane, înregistrat cu nr. 15.708/VI/1/13.06.2017, prin care se propune transformarea unor funcţii publice de execuţie, precum și a unei funcții contractuale de execuție,  îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „a”, (3) lit. „b”, art. 45 (1) și a art. 115 (1) lit. „b”, din Legea nr. 215/2001, Legea administraţiei publice locale, republicată, cu completările şi modificările ulterioare,






        H O T Ă R Ă Ş T E:

Art. 1. Se aprobă transformarea, conform anexei la prezenta, a următoarelor funcţii publice de execuţie și a funcției contractuale de execuție:

· funcţia publică de execuţie de consilier, clasa I, grad profesional principal în cadrul Biroului Impozite și taxe – Direcția Economică, ocupată de doamna Peter Gyongyi, în funcţia publică de execuţie de consilier, clasa I, grad profesional superior;
· funcţia publică de execuţie de referent, clasa III, grad profesional principal în cadrul Biroului Impozite și taxe – Direcția Economică, ocupată de doamna Drăgan Maria Mihaela, în funcţia publică de execuţie de referent, clasa III, grad profesional superior;

· funcţia publică de execuţie de consilier, clasa I, grad profesional principal în cadrul Biroului Executare creanțe – Direcția Economică, ocupată de doamna Figan Ionela Liliana, în funcţia publică de execuţie de consilier, clasa I, grad profesional superior;
· funcţia publică de execuţie de consilier, clasa I, grad profesional principal în cadrul Biroului Buget, contabilitate, salarizare – Direcția Economică, ocupată de doamna Șulea Mihaela, în funcţia publică de execuţie de consilier, clasa I, grad profesional superior;
· funcţia publică de execuţie de polițist local, clasa I, grad profesional debutant în cadrul Biroului Ordine publică – Serviciul Public Poliția Locală, ocupată de domnul Șoneriu Ciprian, în funcţia publică de execuţie de polițist local, clasa I, grad profesional asistent;
· funcţia publică de execuţie de referent, clasa II, grad profesional superior în cadrul Compartimentului Protecție civilă, Protecția muncii, în funcţia publică de execuţie de inspector, clasa I, grad profesional superior;
· funcţia contractuală de execuţie de asistent medical debutant PL în cadrul Compartimentului Asistență medicală comunitară  – Serviciul Public Asistență Socială, ocupată de doamna Jăcan Carmen, în funcţia contractuală de execuţie de asistent medical principal.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara şi Compartimentul Resurse umane din cadrul Municipiului Sighișoara.

Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare - Direcţia Economică;
  2 ex. Compartimentul Resurse Umane.
  9 ex. 

 B.A.
